AksaraLLM/aksara-bahasa-daerah-v1 huggingface dataset:
Marco Asensio Willemsen (born 21 January 1996) inggih punika satunggaling juru main bal-balan profésional Spanyol minangka gelandhang serang ingkang samenika main ing klub Real Madrid lan Tim Nasional Bal-balan Spanyol.

Lair ing Palma, Majorca, Kapuloan Balearic saking ibu trah Walanda lan bapak Spanyol,
Asensio gabung kaliyan klub RCD Mallorca ing taun 2006 saking klub CF Platges de Calvià. Ibunipun ingkang asma Maria Willemsen, tilar donya amargi gerah kangker wekdal Asensio umur 15 taun.

Karir klub

Mallorca
Sasampunipun nimba ilmu ing Real Madrid lan FC Barcelona, ​ Asensio miwiti debut senior ing klub Mallorca mangsa 2013-14 ing liga Tercera División. Sanajan taksih junior ing tim; tanggal 27 Oktober 2013 Asensio main kanthi saé kanggé tim utama Mallorca, main enem menit terakhir wekdal kalah 1-3 mengsah Recreativo de Huelva kanggé kejuwaraan Segunda División.

Rujukan

Pranala njawi 

Lair 1996
Pamain bal-balan Spanyol
Pamain bal-balan
Mateo Kovačić (; born 6 May 1994) inggih punika juru main bal profésional saking negara Kroasia lan main ing posisi gelandhang, samenika main ing klub Inggris Chelsea. Sakdurunge dheweke main ing klub Spanyol Real Madrid lan tim nasional Kroasia. Kovačić biasanipun main ing posisi gelandhang tengah utawi playmaker, nanging piyambakipun dipunanggep minangka gelandhang serbaguna, lan saged main ing posisi gelandhang kiwa utawi gelandhang serang.

Kovačić miwiti karir profésionalipun ing klub Dinamo Zagreb wekdal umuripun nembé 16 taun, lan saged mbiyantu tim kasebat pikantuk juwara, salajengipun gabung kaliyan klub Inter Milan ing taun 2013. Sasampunipun nelasaken semusim ing Inter lajeng piyambakipun pindhah dhateng Real Madrid, ing tim punika piyambakipun saged nggayuh juwara Liga Champions ing taun 2016. Kovačić main mbela tim nasional Kroasia wiwit taun 2013, lan makili negara kasebat ing Piala Dunia FIFA 2014 lan UEFA Euro 2016. Kovačić dipunjuluki Il Professore (Profesor).

Pranala njawi 
 Mateo Kovačić profil ing Transfermarkt.de
 bal-Balan Federation Croatia

Rujukan 

Lair 1994
Pamain Bèker Donya FIFA 2014
Pamain Real Madrid CF
Pamain bal-balan
Daniel "Dani" Ceballos Fernández (; () inggih punika juru main bal-balan profésional Spanyol ingkang main kanggé klub Real Madrid minangka gelandhang tengah. Anangin saiki dipun sewa kaliyan klub Inggris Arsenal.

Lair ing Utrera, Provinsi Sevilla, Ceballos gabung kaliyan sekolah bal-balan junior Sevilla FC ing taun 2004 wekdal umur 8 taun, nanging nembe dipunrilis resmi ing taun 2009 amargi masalah bronkitis kronis. Piyambakipun lajeng main ing papan kelairanipun ing CD Utrera, lan namataken pendidikanipun ing Real Betis sasampunipun napakasmani pasurujukan ing taun 2011; piyambakipun napakasmani kontrak profésional kaliyan klub ingkang pungkasan wekdal tanggal 22 februari 2014, wekdal taksih junior.

Pranala njawi
Profil Dani Ceballos

Rujukan 

Lair 1996
Wong urip
Pamain Real Madrid CF
Pamain bal-balan Spanyol
Pamain bal-balan
Sawatuk iku kampung sing kapernah ing Dhistrik Makbon, Kabupatèn Sorong, Provinsi Papua Kulon, Indonésia. Kalurahan iki kodhené wewengkon 92.01.01.2011.

Rujukan
Kim So-won (), kang dikenal minangka Sowon ngendi Kim So-jeong iku penyanyi asal Koréa Kidul. Piyambakipun dikenal minangka rapper utama lan ketua grup vokal wadon GFriend.

Awal urip 
Sowon lair ing Seoul. Pisanan piyambakipun trainee kang ana ing DSP Media. Sowon uga melu ing sawatara vidio musik sadurungé piyambakipun dhebut. Ing taun 2011, Sowon melu ing MV Rainbow To Me. Banjur ing 2013, Sowon uga melu ing MV  Rainbow Tell Me Tell Me. Sawise gladhi 3 taun lan 6 sasi, piyambakipun pindhah menyang Source Music. Sawisé 1 taun lan 6 sasi, Sowon digawé debut minangka anggota saka grup vokal wadon GFriend. Sowon tau kuliah jurusan model fashion ing Sekolah Rupa Seni Hanlim lan lulus ing Fèbruari 2014.

Karir 
Sowon debut ingkang wulan Januari 2015, minangka anggota lan ketua GFriend. Sakliyane punika, piyambakipun jupuk bagian minangka rapper utama lan vokalis ing GFriend.

Rujukan 

Lair 1995
Bathik Sida Mukti inggih punika salah sawijining motif bathik ingkang dipundamel saking soga alam (zat pewarna). Lumrahipun dipunginakaken dados nyimpang lebet upacara pawiwahan. Motif ingkang wonten sajroning ya iku garda. Motif-motif punika kawiwit  sida (kawaos sido) ngrupikaken tunggilan motif ingkang kathah dipundamel para pambahtik. Tembung "Sida" anggadhahi teges dadi/dados/kalampahan. Dados, motif ingkang sapisan "sida" ngandhut pangarep-arep supados napa kemawon ingkang dados karemenan saged kawujudaken. Ugi tembung "Mukti" anggadhai teges ngrasakake kasenenging ngurip. Minangka motif  bathik sida mukti, ingkang ngandhut pangarep-arep supados saged ngayuh raos tentrem lahir lan batin.

Bathik
José Ignacio Fernández Iglesias alias Nacho () inggih punika juru main bal-balan profésional Spanyol ingkang samenika main ing klub Real Madrid CF minangka bèg tengah. Piyambakipun kalebet prodhuk asli akadhemi Real Madrid. Nacho nggabung kaliyan pelatian sistem junior Real Madrid wekdal umur 11 taun.
Wekdal tanggal 2 Sèptèmber 2012, manajer utami Real Madrid Jose Mourinho ngumumaken bilih Nacho, Álvaro Morata lan Jesús Fernández Collado dipunpromosikaken dhateng tim utami.
Nacho resmi main ing tim Real Madrid wekdal wiwitan mangsa 2013-14 lan pikantuk kaos kanthi nomer punggung 18 ingkang rumiyin dipunagem Raúl Albiol.

Nacho naté main kanggé Tim Nasional Spanyol U-16, U-17, U-19, lan U-21. Nacho sempet main ing pertandhingan UEFA European U-17 Football Championship 2007 lan Piala Dunia FIFA U-17 kanggé Tim Nasional Spanyol U-17. Nacho ugi main ing liga UEFA European U-21 Football Championship 2013 kanggé Tim Nasional Spanyol U-21. Wekdal tanggal 2 Sèptèmber 2012 Nacho main kanggé Tim Nasional Spanyol ing pertandhingan mengsah Switserlan nggantosaken Iñigo Martínez.

Pranala njawi 
Jose Fernandez Iglesias

Rujukan

Lair 1990
Pamain Real Madrid CF
Pamain bal-balan Spanyol
Muse ya iku grup band rock saka Teignmouth, Devon, Inggris, kadhapur ing taun 1994. Band kasusun saka Matthew Bellamy (vokal, gitar, piano, keyboard), Chris Wolstenholme (bass gitar, vokal latar, keyboard), lan Dominic Howard (drum, perkusi).

Muse ngerilis album sing kapisan, Showbiz, ing taun 1999, ndudohake Bellamy kang nduweni gaya nyanyi falsetto lan melancholic. Album kapindho, Origin of Symmetry (2001), gabungke luwih akèh instrumen lan kapangaruh gaya musik romantik klasik, lan éntuk reputasi amarga pagelaran langsung sing energik. Absolution (2003) luwih kapangaruh karo musik klasik, karo orchestra ing trek, kaya ta "Butterflies and Hurricanes", lan dadi album Inggris nomer siji kaping 5 katurut-turut.

Black Holes and Revelations (2006) nggabungake unsur tembang elektronik lan pop, sing dipengaruhi déning kelompok musik taun 1980-an kaya ta Depeche Mode, ditampilake ana ing salah sawijining tembang, kaya "Supermassive Black Hole". Album iki nggawa Muse luwih sukses ing mancanagara. Resistance (2009) lan The 2nd Law (2012) nelik tema saka sawenang wenanganing pemerintah lan pemberontakan déning rakyat. Album sing kapitu, Drones (2015), nduweni konsèp album babagan perang donya, lan Muse balik manèh ing musik sing luwih rock.

Gaya Musik 
Gaya musik Muse kalebu alternatif rock, space rock lan progresif rock, Muse nyampurke swara saka aliran kaya ta music elektronik, metal progresif lan rock seni, lan bentuk liyane kaya ta musik klasik, rock opera lan akeh liyane. Ing taun 2002, Bellamy nerangake Muse iku "Telung babagan sing nyampah". Ing taun 2005, Pitchfork nerangake musike Muse iku  "Wong-wong lawas sing kuat atine: hard rock sing ngelewati niatan kanggo dikekang... lagu-lagune Muse nggunakake swara gitar sing kasusun kanthi alus lan gebukan drum sing sangar kanggo mbangkitke 'langkahing Gusti'." AllMusic nerangake musike Muse iku "campuran saka progressive rock, glam, electronica, lan pengaruh saka musike Radiohead." Kanggo band kang ono hubungané karo progressive rock, Howard ngandika: "Aku nggandhengake iku [progressive rock] karo 10 menit main gitar ijen, nanging tak awake dewe kalebu jinising musik iki. Akèh band sing cukup ambisi karo musik, nyampurake maneka warna gaya musik sing beda – lan nalika aku weruh iku, sing aku pikir kuwi paling mantep. Aku wis ngeweruhi jenis iku dadi luwih lumrah."

Cathetan sikil 

Grup musik Britania Raya
Florentino Pérez Rodriguez () inggih punika Prèsidhèn Real Madrid CF lan mandhegani tim punika ing kalih mangsa ingkang bénten. Kapisan ing mangsa taun 2000-2006 lan kaping kalihipun tanggal 1 Juni 2009 ngantos dumugi samenika. Perez misuwur minangka prèsidhèn klub ingkang asring mendhet juru main bal kualitas ingkang saé piyambak lan reginipun awis, saéngga ing tim punika kathah juru main bintang ngantos dipunsebat Los Galactiécos.

Florentino Pérez sampun kasil pikantuk bebingah prèstisius tingkat donya dhateng Real Madrid. Bab punika dipunsebabaken amargi pambudidayanipun ngrembakakaken klub saéngga suksès pikantuk manéka warni prestasi kados ngrebat 36 titel juwara, kalebet sekawan Piala Eropa kanggé bal-balan lan setunggal  kanggé olahraga baskét. Perez sampun ndamel klub Real Madrid minangka klub paling sugih sadonya lan pikantuk prédhikat klub olahraga paling préstisius sadonya miturut kalawarti Forbes.

Pranala njawi
 Florentino Perez

Rujukan 

Lair 1947
Daniel Carvajal Ramos () ingih punika juru main bal-balan Spanyol ingkang samenika main ing klub Real Madrid lan Tim Nasional Spanyol minangka bék tengen. Prodhuk asli akadhemi Real Madrid CF, piyambakipun naté gabung ing klub Leverkusen amargi gagal nembus tim utaman Los Blancos ing wiwitanipun mangsa 2012–2013. Ing tingkat internasional, Carvajal sampun menangaken Kajuwaraan Eropa U-19, Kejuwaran Eropa 2011 sareng tim nasional U-19.

Karir Awal 
Daniel miwiti kariripun kanthi gabung kaliyan akadhemi bal-balan Lemans ing taun 1999. Carvajal sampun wiwit katingal bakatipun nalika main ing klub Lemans. Sasampunipun tigang taun nimba ilmu ing Lemans, piyambakipun mutusaken kanggé nglajengaken pendidikanipun ing akadhemi bal Real Madrid ing taun 2002.

Pranala njawi

Rujukan 

Lair 1992
Pamain Bayer 04 Leverkusen
Pamain bal-balan Spanyol
Keylor Antonio Navas Gamboa utawi misuwur kanthi asma Keylor Navas () inggih punika atlét bal-balan profésional saking Kosta Rika ingkang main minangka kiper ing klub bal Prancis, Paris Saint-Germain lan Tim Nasional Kosta Rika ing lével internasional. Samenika Navas dados kiper utami Real Madrid sasampunipun saingan kalih Iker Casillas ing mangsa kawitan. Menika dipunsebabaken Casillas mutusaken kanggé pindhah dhateng klub FC Porto.

Karir
Keylor Navas miwiti kariripun ing akadhemi bal Saprissa awit taun 1999, utawi wekdal umuripun nembé 10 taun. Namung betah wekdal enem taun kémawon, Navas saged minggah dhateng tim utami klub Kosta Rika wau. Gangsal taun Navas sampun saged ngayahi karir awal kanthi saé, piyambakipun mutusaken kanggeé ijrah dhateng klub Eropa Albacete wiwit taun 2010.

Karir Senior
 2005 - 2010 : Saprissa
 2010 - 2012 : Albacete
 2011 - 2012 : Levante 
 2012 - 2014 : Levante
 2014 - 2019 : Real Madrid
2019 - saiki  : Paris Saint-Germain

Karir Timnas
 2003 : Kosta Rika U-17
 2008 - samenika : Kosta Rika

Pranala njawi 
 Keylor Navas

Rujukan

Lair 1986
Pamain Bèker Donya FIFA 2014
Pamain bal-balan
Johannes Fabian ya iku ahli antropologi saka Glogau, Jerman, kalairan taun 1937. Pandhidhikané olèh saka Seminarium Wina ing Universities of Bonn and Munich (1956). Sabanjuré dhèwèké kuliah ing University of Chicago (MA) taun 1965 lan Ph.D. taun 1969. Johannes naté panlitian ana ing Shaba, Zaire awit taun 1965, 1972, 1986, 1987, lan 1988. Karya-karya kang tinulis déning Johannes ya iki antarané Time and the Other: How Anthropology Makes Its Object (1983), Remembering the Present: Painting and Popular History in Zaire (1996), lan Out of Our Minds: Reason and Madness in the Exploration of Central Africa (2000). Awité Johannes iki dilatih minangka sawiji misionaris. Nanging ing akademis pawiyatan luhur, dhèwèké sinau bab Jerman lan Ostenrik ing bagéyan ètnologi, linguistik, lan filosofi. Johannes dadi salah siji Afrikanis saka antropolog Eropa kang kawéntar amarga akéh panemuné ing bab kuwi.

Rujukan

Antropolog
Lloyd A. Fallers ya iku ahli antropologi lan sosiologi saka Nebraska, Amérikah Sarékat, kalairan 29 Agustus 1925. Lloyd  olèh pandhidhikan saka ing University of Chicago. Ing taun 1946, dhèwèké olèh gelar Ph.B., MA taun 1949, lan Ph.D. taun 1953. Minangka antropolog, dhèwèké nglakoni panlitian ana ing Uganda (taun 1950, 1954) lan Turki (1964, 1968). Karya-karya akademis kang tinulis déning Lloyd ya iku antarané Bantu Bureaucracy: A Study of Integration and Conflict in the Political Institutions of an East African People (1956), The King’s Men: Leadership and Status in Buganda on the Eve of Independence (1964), Law without Precedent: Legal Ideas in Action in the Courts of Colonial Busoga (1969), lan The Social Anthropology of the Nation-state (1974). Lloyd iki dadi salah siji kumpulan cilik antropolog enom Amérika kang sinau ing Inggris. Dhéwéké karenan ing bab pulitik, amarga iku akéh pakaryané kang ngandung bab kajian antropologi negara bangsa (nation-state). Lloyd séda ing Chicago, Illinois tanggal 04 Juli 1974.

Rujukan

Antropolog
Orlando Fals Borda ya iku ahli antropologi saka Barranquilla, Kolombia, kalairan taun 1925. Orlando naté olèh pandhidhikan saka ing Dubuque University (BA) taun 1947, ing University of Minnesota (MA) taun 1953, lan University of Florida (Ph.D.) taun 1955. Panlitian antropologis kang dilakoni ya iku ana ing Cundinamarca, Kolombia (1950), Boyacá (1954), Tolima (1961), lan Córdoba-Sucre, Kolombia (1970). Orlando uga nulis karya-karya akademis élmiah ya iku Peasant Society in the Colombian Andes: A Sociological Study of Saucio (1955), El hombre y la tierra en Boyacá (Jawa: Manungsa lan Lemah ing Boyaca) taun 1957, La violencia en Colombia (Jawa: Sikara ing Kolombia) taun 1962, lan Historia doble de la Costa (Jawa: Rong Cara Sujarah Coast) taun 2002. Orlando iki dadi tokoh ilmuwan kang kinurmati ing ilmu sosial Kolombia. Dhéwéké uga dadi pangadeg departemen sosiologi ing National University ing Bogota.

Rujukan

Antropolog
Richard Fardon ya iku ahli antropologi saka London, Karajan Manunggal, kalairan 1952. Richard naté kuiah ing University College London. Saka pawiyatan luhur iku dhèwèké olih gelar B.Sc. taun 1973 lan Ph.D. taun 1980. Panlitian lapangané naté ing Chamba Daka, Nigeria (taun 1976, 1978, 1990), Chamba Leko Kamerun (1984), Oxford, Paris, Frankfurt, lan akéh wewengkon liyané ing Eropa awit taun 1981 nganti 2001. Karya-karya kang tinulis déning Richard ya iku antarané Raiders and Refugees: Trends in Chamba Political Development 1750–1950 (1988) lan Between God, the Dead and the Wild: Chamba Interpretations of Religion and Ritual (1991). Richard wis miwiti kariré minangka dosén antropologi sosial ing University of St Andrews taun 1980. Pisumbangan sing Fardon iki ing bab antropologi pulitik, agama, tèori dan mètodologi antropologi. Tulisané uga nuduhaké bab tèori antropologi kontemporèr.

Rujukan

Antropolog
Paul E. Farmer ya iku ahli antropologi saka Massachusetts, Amérikah Sarékat, kalairan taun 1959. Paul olèh pandhidhikan saka ing Duke University (BA) taun 1982. Sabanjuré ing Harvard Medical School taun 1990, lan Harvard University. Paul wis naté nglakoni panlitian ing Haiti (1983) lan Peru (1995 nganti 2000). Karya-karya akademis kang wis tinulis déning dhèwèké ya iku antarané AIDS and Accusation: Haiti and the Geography of Blame (1992) lan Pathologies of Power: Structural Violence and the Assault on Health and Human Rights (2002). Paul Farmer iki awité minangka antropolog ragawi lan profesor ing Harvard Medical School. Nuli dhèwèké karenan ing bab antropologi kedhokteran lan nuduhaké prakara-prakara penyakit kaya déné HIV/AIDS lan tuberkulosis. Paul naté olèh pangaji Margaret Mead Award saka American Anthropological Association (AAA) lan the Society for Applied Anthropology taun 1999 amarga pakaryané ing bab kaséhatan sosial.

Rujukan

Antropolog
Jung Eun-bi (lair 30 Mei 1998), luwih dikenal kanthi jeneng panggung Eunha, ya iku penyanyi lan aktris ing Koréa Kidul. Piyambakipun punika anggota girlband GFriend.

Jaman nom 
Eunha lair ing Seoul. Piyambakipun punika mantan aktris chilik, lan duwé peran ing drama televisi 2007, The Clinic for Married Couples: Love and War.
Nalika umuré 7 taun, Eunha didiagnosis penyakit langka ajeneng langerhans cell histiocytosis (LCH). Dhèwèké banjur dirawat lan nglakoni tès getih ajeg nganti lungguh ing kelas 6 sekolah dhasar. Penyakit iki wis kasil ditambani lan uga disebutaké yèn penyakité iki ora bakal kumat manèh.

Karir 
Eunha debut minangka anggota saka GFriend ing awal 2015 kanthi lagu "Glass Bead". Dhèwèké tampil ing single Pro C "Han River at Night", kang dirilis ing tanggal 21 Oktober 2015. Tampil Solo kapisan Eunha ya iku lagu "Don't Come to Farewell", direkam kanggo soundtrack drama saka Six Flying Dragon. Lagu iki dirilis ing tanggal 7 Maret 2016.

Dhèwèké main peran penting ing wèb drama MBC MBig TV Oh My God! Tip bareng Park Kyung saka Block B. Eunha banjur katon ing salah sijining single Park Kyung ya iku "Inferiority Complex", kang dirilis ing tanggal 25 Mèi 2016.

Diskografi

Single

Katon ing soundtrack

Fielmografi

Drama

Reality show/Variety Show

Katon ing musik pidio

Kanugrahan lan Nominasi

Mnet Asian Music Awards (MAMA)

Melon Music Awards (MMA)

Golden Disk Awards (GDA)

Rujukan 

CS1 maint: Unrecognized language
Lair 1998
Wong urip
Penyanyi Koréa Kidul
Gendéra Srengéngé Mlethèk (旭日旗 Kyokujitsu-ki) yaiku gendéra wadya bala Jepang. Gendéra iki awalé dirancang déning panglima perang feodal ing Jepang nalika zaman Edo. Ing tanggal 15 Mei 1870, gendéra iki dijupuk dadi gendéra perang Tentera Kamaharajan Jepang déning Kamaharajan Meiji, lan ing tanggal 7 Oktober 1889, gendéra iki dijupuk dadi gendéra Pangkalan Angkatan Laut Kamaharajan Jepang. Gendéra iki, tekan saiki taksih dipasang kanggo njaga budaya lan kabejanan, mula gendéra iki bisa kanggo latar wuri iklan/promosi. Gendéra kasebut saiki dinggo déning Angkatan Bela Diri Maritim Jepang lan versi modifikasi dinggo déning Angkatan Pertahanan Diri Jepang. Gendéra iki sok digayutké karo imperialisme Jepang wiwit abad ka-20 ing Koréa Kidul, Koréa Lor, Cina, amarga mbiyen zaman perang, gendéra iki dinggo terus karo militer Jepang.

Tuladha desain

Gendéra-gendéra kang padha-padha nganggo srengéngé mlethek

Rujukan 

Gendéra
Jepang
FIFA Ballon d'Or inggih punika satunggaling bebingah bal-balan taunan ingkang dipunparingaken dhumateng para juru main bal jaler ingkang saé piyambak sadonya wiwit taun 2010 ngantos 2015. Bebingah punika kalebet mérger antawisipun bebingah Ballon d'Or–ipun France Football lan bebingah Pemain Paling saé FIFA, lan dipunanggep minangka bebingah paling mirunggan ing jagading bal-balan. FIFA Ballon d'Or dipunparingaken dhedhasar pambiji saking jurnalis internasional lan pelatih sarta kaptèn tim nasional.

Sajarah
Sacara historis, bebingah paling mirunggan ing jagading bal-balan punika gabungan antawisipun bebingah Ballon d'Or lan bebingah FIFA ingkang kalebet bebingah taunan. Aslinipun Ballon d'Or, ingkang asipat bebingah kanggé juru main bal taunan, dipunparingaken déning Féderasi Bal-balan Prancis wiwit taun 1956. Bebingah FIFA dipunsponsori déning organisasi donya FIFA wiwit taun 1991.

Wiwit taun 2005, pemenang bebingah Ballon d'Or lan FIFA World Player mèmper saben taunipun. Sasampunipun dipuntepangaken format Ballon d'Or ingkang ènggal ing taun 2007, Fèderasi bal Prancis lan FIFA sarujuk kanggé nggabungaken bebingah wau. Wontenipun bebingah FIFA Ballon d'Or lajeng dipunwara-wara wekdal Piala Donya FIFA 2010 ing Afrika Kidul.  Bebingah kasebat dipunparingaken ing taun kasebat dhumateng Lionel Messi saking Argentina.

Jawara
 2015     Lionel Messi     
 2014     Cristiano Ronaldo
 2013     Cristiano Ronaldo      
 2012     Lionel Messi     
 2011     Lionel Messi      
 2010     Lionel Messi

Rujukan

FIFA
Luis Alberto Suárez Díaz ( ) utawi misuwur kanthi asma Luis Suárez inggih punika satunggaling juru main bal bal-balan Uruguay ingkang main ing posisi striker kanggé klub FC Barcelona lan ugi mbéla tim nasional Uruguay.
Luis Suárez dipunanggep minangka salah setunggalipun striker ingkang saé piyambak sadonya. Suarez sampun menangaken kalih piala Sepatu Emas Eropa, lan dipunanggep minangka juru main bal nomer tiga ingkang saé piyambak ing donya déning médhiya Guardian ing taun 2016. Ing sadanguning kariripun, Suarez ugi sampun kasil pikantuk 14 trofi, kalebet Liga Champion lan Copa Amerika. Luis Suárez ing kariripun dados pemain bal anggadhahi peparab aran El Pistoléro utawi menawi dipunterjemahaken sang juru tembak, bab kasebut jalaran menawi sasampunipun kasil damel gol, sélébrasinipun Suárez mèmper tiyang kang nembe nyekel pistul utawi bedhil.

Taun 2006, Suárez pindhah dhateng Walanda kanggé main ing klub Groningen ing Eredivisie. Suárez dipuntransfer dhateng Ajax ing taun 2007. Taun 2008-2009 Suárez dados Ajax Player of The Year. Taun salajengipun, Suárez njabat dados kaptèn klub, dados top skorer liga kanthi 35 gol ing 33 pertandhingan, lan menangaken Dutch Footballer of the Year. Suárez nyithak 49 gol ing sedaya kompetisi lan Ajax menangaken Piala KNVB. Taun mangsa 2010-2011, Suárez nyithak setunggal gol kanggé njangkepi 100 gol kanggé Ajax, saéngga mlebet ing kelompok juru main kalebet Johan Cruyff, Marco van Basten lan Dennis Bergkamp.

Jroning Angka

Klub

Nagara

Pranala njawi
'''Luiz Suarez

Rujukan 

Lair 1987
Pamain Bèker Donya FIFA 2010
Pamain Bèker Donya FIFA 2014
Pamain bal-balan
Gerard Piqué Bernabeu () inggih punika satunggaling juru main bal-balan profésional saking Spanyol, ingkang samenika main ing klub FC Barcelona lan Timnas Spanyol, lan gadhah posisi minangka bék. Pique kalebet prodhuk akadhemi bal Barcelona ingkang anami Barca Centera. Sasampunipun sekawan mangsa ing Inggris sareng klub Manchester United, Pique wangsul dhateng Barcelona lan langsung dados juru main inti ing tim punika wekdal mangsa 2008-2009.

Sanajan miwiti karir ing akadhemi bal Barcelona, Pique napakasmani kontrak profésional kapisan minangka juru main bal sareng klub Manchester United wekdal taun 2004. Pique nindakaken debut sareng Manchester United ing wulan Oktober 2004 nggantosaken John O'Shea wekdal MU menang 3-0 mengsah Crewe Alexandra ing Piala Liga Utama Inggris. Amargi dipunanggep kirang siap main ing tim utami MU, Sir Alex Ferguson ngampilaken Pique dhateng klub Real Zaragoza ing mangsa 2006-2007. Ing Zaragoza, Pique main règulèr ing 22 pertandhingan La Liga lan nyithak 2 gol.

Pranala njawi 
Gerard Pique

Rujukan

Lair 1987
Pamain Bèker Éropah UEFA 2012
Pamain Manchester United FC
Pamain Bèker Donya FIFA 2014
Pamain bal-balan Spanyol
Arda Turan (lair 30 Januari 1987) inggih punika satunggaling juru main bal-balan saking Turki ingkang main ing posisi gelandhang serang lan samenika main ing klub Spanyol FC Barcelona lan ing Timnas Turki.

Arda Turan miwiti kariripun kanthi main ing klub ibukutha Turki, Galatasaray. Turan piyambak kalebet prodhuk hasil didikan Galatasaray. Ing wiwitan karir, Arda mboten langsung gabung kaliyan Galatasaray. Turan miwiti gabung ing akadhemi Altintepsi Makelspor wekdal taun 1997.

Tigang taun ing Makelspor, Arda wangsul dhateng Galatasaray tim eném. Arda Dados juru main ingkang paling katingal saé ing tim punika. Awit saking punika, Pelatih Galatasaray wekdal punika Georghe Hagi lajeng mromosikaken dhateng tim utami Galatasaray ing mangsa 2004-2005.

Pranala njawi 
 Arda Turan

Rujukan

Lair 1987
Sergio Busquets Burgos (, ; lair 16 Juli 1988) inggih punika satunggaling juru main bal-balan profésional Spanyol ingkang main ing posisi gelandhang ingkang samenika main ing klub FC Barcelona lan Timnas Spanyol. Busquets miwiti karir kanthi mlebet ing tim eném FC Barcelona ing taun 2005. Wonten tim Juvenil A ing mangsa 2006-2007, piyambakipun saged ngasilaken 7 gol ing 26 pertandhingan. Ing mangsa salajengipun, Busquets dipunpromosikaken dhateng tim B. Debutipun ing La Liga dipunwiwiti tanggal 13 September 2008 wekdal pertandhingan mengsah Racing de Santander ingkang asilipun imbang. Wonten ing Liga Champions, Busquets kasil nyithak gol kaping kalihipun wekdal FC Barcelona mengsah FC Basel tanggal 22 Oktober 2008.

Tanggal 22 Desember 2008 Busquets napakasmani perpanjangan kontrak kalih Barcelona ngantos taun 2013. Ing mangsa 2009-2010, Busquets main ngantos ping 33 ing liga, ping 10 ing Liga Champions lan ping 4 ing Cup. Lan ing mangsa salajengipun, Busquets saged mbiyantu FC Barcelona menangaken Spanyol Supercup lan Liga Champions.

Karir Busquets ing Timnas Spanyol dipunwiwiti taun 2009 kepungkur. Busquets mlebet skuad La Furia Roja wekdal juwara ing Piala Donya 2010 lan Euro 2012. Total 74 caps lan 2 gol kanggé Tim Matador.

Pranala njawi 
Sergio Busquets

Rujukan

Lair 1988
Pamain Bèker Éropah UEFA 2012
Pamain Bèker Donya FIFA 2014
Pamain bal-balan Spanyol
Ivan Rakitić (lair 10 Maret 1988) inggih punika juru main bal-balan profésional saking Kroasia ingkang gadhah posisi minangka gelandhang serang. Rakitić samenika main ing klub Spanyol FC Barcelona lan Timnas Kroasia. Rakitić miwiti karir profésionalipun ing Basel ngantos kalih mangsa, lajeng pindhah dhateng Schalke 04 ngantos tigang mangsa. Rakitić lajeng pindhah dhateng Sevilla ing wulan Januari 2011. Kalih taun salajengipun, Rakitić dipunutus dados kaptén tim lan saged menangaken Sevilla ing Piala UEFA.

Wulan Juni 2014, FC Barcelona lan Sevilla nyarujuki transferipun Rakitić. Ing mangsa pertama sareng FC Barcelona, piyambakipun saged mbiyantu tim pikantuk treble winner inggih punika juwara La Liga, Copa del Rey, lan Liga Champions.

Pranala njawi
 Ivan Rakitić

Rujukan 

Lair 1988
Pamain Bèker Éropa UEFA 2012
Pamain Bèker Donya FIFA 2014
Pamain bal-balan miturut nagara
Basa Ryukyuan 琉球語派 Ryūkyū-goha, uga karan 琉球諸語 Ryūkyū-shogo utawa しまくとぅば Shima kutuba "Basa-basa Kapulauan") ya iku basa-basa asli KapuloanRyukyu, bagian paling kidul kapuloanJepang. Basa-basa Ryukyu lan Basa Jepang kalebu ing kaluwarga basa Japonik. Walaupun basa iki kadang-kadang dianggep salah sawijining dhialèk Basa Jepang, tetembungan ing basa iki ra ana sangkutpaute blas karo Basa Jepang, bahkan antara siji basa Ryukyuan karo liyané duweni tetembungan kang béda, walaupun tegesé sami. Jumlah panutur basa-basa iki ora dingerteni, nanging amargi samsaya akehe wong nganggo Basa Jepang Standar (dhialèk Tokyo) lan dhialèk-dhialèk kaya ta Basa Jepang Okinawa, basa-basa iki terancam; UNESCO ngelompokake patang basa sing "terancam", lan loro basa sing "paling terancam punah".

Pranala njaba 
Informasi tambahan saka perpustakaan Basa Ryukyu

Rujukan
Zoë Wanamaker CBE (lair tanggal 13 Mèi 1949) iku sawijining aktris Britania katurunan Amérikah Sarékat. 
Zoë Wanamaker iku wis akèh kerjasama karo Royal Shakespeare Company lan National Theatre ing Britania Agung. Dhèwèké wis taun olèh nominasi ping sanga kanggo pangaji Olivier Award, lan menangaké kanggo Once in a Lifetime (1979) lan Electra (1998). Awaké uga olèh patang nominasi pangaji Tony Award kanggo karyané ing Broadway; kanggo Piaf (1981), Loot (1986), Electra (1999), lan Awake and Sing! (2006).

Ing kelir amba Zoé Wanamaker mèlu main ing Wilde (1997), Harry Potter and the Philosopher's Stone (2001), lan My Week with Marilyn (2011), kamangka paragané ing kelir cilik télévisi iku kalebu minangka Tessa Piggott ing sérial drama Love Hurts (1992–1994) lan minangka Susan Harper ing komedi situasi My Family (2000–2011). Awaké uga mèlu main ing drama ITV Agatha Christie's Poirot, maragakaké Ariadne Oliver (2005–2013) lan Mr Selfridge (2015).

Aktris Inggris
Lair 1949
Jeanne Favret-Saada ya iku ahli antropologi wanita saka Sfax, Tunisia, kalairan tanggal 26 September 1934. Pandhidhikané olèh saka Licence de Philosophie taun 1956 lan Agregation de Philosophie taun 1958, Sorbonne, Paris. Jeanne uga naté nglakoni panlitian lapangan antropologis ana ing Algeria taun 1959 lan Mayenne, Prancis taun 1968. Dhéwéké nulis karya-karya antropologis kaya déné Deadly Words. Witchcraft in the Bocage, (Les mots, la mort, les sorts. La sorcellerie dans le Bocage, 1977) taun 1980 lan Corps pour corps (Jawa: Awak kanggo Awak) taun 1968. Jeanne duwé pisumbangan bab panlitian ing Algeria kang dado pisumbangan dhasar kanggo antropologi sosial Afrika lor. Dhèwèké dadi kang kapisan kanggo kritik terapan bab kajian ètnografi Prancis.

Rujukan

Antropolog
Harvey A. Feit ya iku ahli antropologi saka ing Bronx, New York, Amérikah Sarékat, kalairan taun 1941. Awité Harvey kuliah ing pawiyatan luhur Queen’s University (BA Hons) taun 1967, McGill University (MA) taun 1969, lan McGill University (Ph.D.) taun 1979. Panlitian lapangan antropologis kang dilakoni déning Harvey ya iku ana ing Waswanipi, Quebec (1968, 1978, 1997-2000), Quebec, Montréal, Ottawa (1974), Geneva, Paris, London, lan Toronto (1984). Karya-karya akademis dhèwèké kang wis tinerbit ya iku antarané ‘Self-management and state-management: forms of knowing and managing northern wildlife’, M.R.M.Freeman lan L.N.Carbyn (eds) ana ing buku Traditional Knowledge and Renewable Resource Management in Northern Regions (1988), ‘James Bay Cree self-governance and land management’ ana ing buku We Are Here: Politics of Aboriginal Land Tenure (1989). Salah siji pisumbangané ya iku panlitiané sing nggabungké investigasi ètnografi bab ètnoèkologi lan hubungané karo pulitik administratif wong aborigin lan pamréntah ing Québec.

Rujukan

Antropolog
Steven Feld ya iku ahli antropologi saka ing Philadelphia, Pennsylvania, Amérikah Sarékat, kalairan taun 1949. Pandhidhikan Steven saka Hofstra University lan olèh gelar BA taun 1971. Sabanjuré ing Indiana University, olèh gelar Ph.D. taun 1979. Steven nglakoni panlitian antropologis ana ing Bosavi, Papua Nugini awit taun 1976, 1982, 1984, 1990 nganti 1999). Karya-karya antropologis kang tinulis lan tinerbit ya iku antarané Sound and Sentiment: Birds, Weeping, Poetics, and Song in Kaluli Expression (1990), Music Grooves: Essays and Dialogues (1994) karo Charles Keil, Senses of Place (1996), lan Bosavi-English-Tok Pisin Dictionary (1998). Steven iki karenan lan fokus ing bab swara (sound) minanka sistem budhaya, sosiolinguistik, dunia musik, lan globalisasi musik. Panlitian jangka suwéné ing bebrayan Bosavi, Papua Nugini. Dhèwèké uga dadi panliti pelopor bab kagunan musik Bosavi.

Rujukan

Antropolog
Rafael Alcántara do Nascimento (), alias Rafinha, inggih punika juru main bal-balan Brasil-Spanyol ingkang samenika main ing Barcelona minangka gelandhang serang. Rafinha punika laré eks juru main bal Brasil, Mazinho. Rafinha pindhah dhateng Spanyol wekdal taksih alit, amargi bapakipun main ing tim Valencia, Celta, lan Elche. Wekdal umur 13 taun, Rafinha gabung kalih sekolah bal FC Barcelona, sareng kalih sadhérékipun Thiago Alcantara. Rafinha gabung ing tim Infantil A ing taun 2006, lan minggah tingkatan ing FC Barcelona B.

Rafinha kalebet gelandhang tengah kidal. Sanajan sanès panyithak gol, ing manéka pertandhingan, Rafinha saged ndamel gol lan assist. Rafinha main ing tim rumaja timnas Spanyol U-16, U-17, lan U-19, nanging ing tèmbé wingking langkung milih mbela timnas Brasil lan kapilih kanggé main ing Amérika Kidul U-20.

Pranala njawi 
 Website Resmi FC Barcelona - Rafinha

Rujukan

Lair 1993
Pamain bal-balan Brasil
Pamain bal-balan Spanyol
José Paulo Bezerra Maciel Júnior, umum dikenal minangka Paulinho, () ya iku sawijining juru main bal-balan saka Brazil kang saiki main minangka glandhang kanggo FC Barcelona. Paulinho miwiti kariripun ing Po de Acar taun 2003 lan gabung ing skuad eném ngantos dumigi 2005. Paulinho gagal ngamanaken posisinipun ing tim utami. Awit saking punika, lajeng Paulinho mutusaken kanggé ijrah medal saking Brasil. Paulinho lajeng main ing klub FC Vilnius satunggaling klub ing Litowen. Paulinho namung main kalih mangsa ing klub punika. Sanajan main ngantos 38 laga pertandhingan, nanging ing pungkasaning mangsa FC Vilnius dipundegradasi ing mangsa 2007. Paulinho nglajengaken main ing klub Polen, nanging namung semusim lajeng wangsul malih ing tim Po de Acar.

Pranala njawi
 Profil Paulinho

Rujukan

Lair 1988
Pamain Bèker Donya FIFA 2014
Pamain bal-balan Brasil
Sergi Roberto Carnicer (, lair 7 Fèbruari 1992) inggih punika satunggaling juru main bal-balan profésional Spanyol ingkang samenika main ing FC Barcelona. Sergi main ing posisi bèg tengen, ugi saged ing posisi gelandhang, ugi saged dados juru main sayap. Sergi Roberto miwiti main bal ing klub lokal UE Barri Santes Creus wekdal umuripun nembé sangang taun, lajeng ing Akadhemi Barcelona gangsal taun salajengipun. Wekdal umur 17 taun, ing mangsa 2009/2010, Sergi main ing Reserve, lajeng main ing 22 pertandhingan kanggé mbekta tim dhateng divisi kalih sasampnipun 11 taun absèn. Penampilan Sergi ingkang saé damel pelatih FC Barcelona Pep Guardiola naksir, lajeng Sergi debut ing tim utami FC Barcelona.

Karièr Klub
 2009 - 2013, Barcelona B
 2010 - Sekarang, Barcelona

Prèstasi 
 La Liga: 2010-11, 2012-13
 Piala raja Spanyol: 2011-12
 Spanyol Piala Super: 2010, 2013
 UEFA Champions league: 2010-11
 Spanyol U-17
 Piala donya U-17 FIFA: Panggonan katelu 2009

Pranala njawi
 Sergi Roberto

Rujukan

Lair 1992
Pamain bal-balan Spanyol
Aleix Vidal Parreu (lair 21 Agustus 1989) inggih punika satunggaling juru main bal-balan profésional saking Spanyol ingkang samenika main ing klub FC Barcelona. Biasanipun main ing posisi bèg tengah utawi bèg tengen. Piyambakipun gadhah kecepatan ingkang ngedab-edabi, saéngga saged main dados sayap tengen.

Sasampunipun nelasaken karir awal ing tim papan ngandhap lan tim cadhangan, Vidal lajeng dados juru main inti ing Almería, lan mbiyantu tim kasebat promosi dhateng La Liga, lan ugi menangaken Liga Eropa ing tim Sevilla. Semusim ing Sevilla, Vidal main kanthi saé lan nyithak enem gol lan 11 assist saking 47 pertandhingan. Ing salajengipun Vidal dipunkontrak déning FC Barcelona ing taun 2015 kanthi regi 17 yuta euro.

Pranala njawi 
 Profil Aleix Vidal

Rujukan

Lair 1989
Pamain bal-balan Spanyol
Ousmane Dembélé (lair 15 Méi 1997) inggih punika satunggaling juru main bal-balan profésional saking Prancis ingkang main ing posisi minangka panyerang ing klub FC Barcelona lan Timnas Prancis. Dembélé miwiti karir sénior ing klub Rennes' Championnat de France Amateur 2 minangka juru main cadhangan, ing tanggal 6 Sèptember 2014. Ing menit 78 Dembélé nggantosaken Zana Alleé lan dipunkombinasikaken kalih Ambroise Gboho kanggé mbiyantu Alseny Kourouma damel gol ka kalih lan menang 2-0 mengsah Guingamp.

Tanggal 9 Novèmber, Dembélé nyithak gol pertama, wekdal pertandhingan ing Stade de la Piverdière. Dembélé nyithak 13 gol ing 18 pertandhingan, kalebet hat-trick ing tanggal 16 Mèi 2015 wekdal menang 6-1 ngalahaken Hérouville. Tanggal 12 Mèi 2016, Dembélé nandhatangani kontrak gangsal taun kanggé klub Jerman Borussia Dortmund, wiwit 1 Juli.

Dortmund tumbas Dembélé kanthi regi €15 juta. Ing Dortmund, Dembélé langsung tampil saé lan main ing kathah pertandhingan. Semusim ing Dortmund, Dembélé nyithak enen gol saking 32 pertandhingan. Ing pungkasaning mangsa, Dembélé kapilih minangka juru main debutan ingkang saé piyambak Bundesliga. Satunggaling préstasi ingkang ndamel FC Barcelona ngrekrut Dembélé. Taun 2017 Dembélé dipunrekrut saking Dortmund kanthi regi £97 yuta utawi 1,6 triliun rupiyah.

Pranala njawi
  Profil Ousmane Dembélé
  Ousmane Dembélé

Rujukan

Lair 1997
Wong urip
Pamain Borussia Dortmund
Pamain bal-balan Prancis
Pamain bal-balan
William N. Fenton ya iku ahli antropologi lan arkéologi saka New Rochelle, New York, Amérikah Sarékat, kalairan taun 1908. Pandhidhikan pawiyatan luhur Willian iku saka ing Dartmouth College (BA) taun 1931 lan ing Yale University (Ph.D.) taun 1937.  Panlitian antropologis kang dilakoni Williamya iku ing bab arkéologi Nebraska lan Dakota kidul). Uga ing reservasi Seneca ing Kanada taun 1933-1984. Tulisan-tulisan dhèwèké ya iku antarané The Iroquois Eagle Dance (1953), Customs of the American Indians Compared with the Customs of Primitive Times (1974), The False Faces of the Iroquois (1987), lan The Great Law and the Longhouse (1998). Panlitian profèsional Willian, kajian lan tulisané nuduhaké bab bebrayan Iroquois lor. Pisumbangan Fenton kanggo antropologi ya iku kajian Iroquois kang monumental. Dhèwèké musatké panlitiané ing bab budhaya, simbolisme, lan pangertèn budhayané. William uga naté dadi prèsidhèn American Folklore Society, American Society for Ethno-history, American Anthropological Association, lan American Ethnological Society. Willian uga nampa pangaji ing bab panlitian Iroquois.

Rujukan

Antropolog
James Ferguson ya iku ahli antropologi saka Los Angeles, Amérikah Sarékat, kalairan taun 1959. Pandhidhikané olèh ing University of California (BA) taun 1979. Sabanjuré ing Harvard University (MA) taun 1981 lan Ph.D. taun 1985. James nglakoni panlitian antropologis ana ing Lesotho (1982) lan Zambia (1989). Karya-karyané James kang wis tinerbit ya iku The Anti-Politics Machine: Development, Depoliticization and Bureaucratic Power in Lesotho (1990) lan Expectations of Modernity: Myths and Meanings of Urban Life on the Zambian Copperbelt (1999). Kajian ètnografi James iki luwih fokus ing pangembangan antropologi, sujarah sosial, lan pangembangan praktik. Kabéh panemuné iku dhumasar saka panlitiané ana ing Afrika bagéyan kidul. Ugan dhèwèké nulis kritik praktik antropologi. Ing Zambia, dhèwèké nuduhaké konsèp gaya budhaya (cultural style) minangka alat kritik ing kajian budhaya.

Rujukan

Antropolog
James W. Fernandez ya iku ahli antropologi saka Chicago, Illinois, Amérikah Sarékat, kalairan taun 1930. Pandhidhikané ing pawiyatan luhur olèh saka Amherst College, Massachusetts (BA) taun 1952 lan Northwestern University (Ph.D.) taun 1962. Panlitian antropologis James naté ing Barcelona, Madrid, Seville, Spanyol (1955), Gabonm Rio Muni, Kamerun (taun 1958), Natal, Afrika Kidul (taun 1965), Asturias Spanyol (taun 1965, 1971, 1977, 1984, 2001), lan Togo, Ghana (taun 1966). Karya-karya kang tinulis déning dhèwèké ya iku antarané Bwiti: An Ethnography of the Religious Imagination in Africa (1982), Persuasions and Performances: The Play of Tropes in Culture (1986), Beyond Metaphor: The Theory of Tropes in Anthropology (minangka èditor) taun 1991, lan Irony in Action: Anthropological Practice and the Moral Imagination (2001). James iki karenan lan fokus ing bab pagerakan agama lan owahan sosial ing wujud naratif lan rètorik. Amarga iku, dhèwèké dadi salah siji tokoh kang aktif ngembangké bab kuwi.

Rujukan

Antropolog
Elizabeth Warnock Fernea ya iku ahli antropologi wanita saka Milwaukee, Wisconsin, Amérikah Sarékat, kalairan tanggal 21 Oktober 1927. Pandhidhikan Elizabeth naté ing Reed College lan olih gelar BA taun 1949. Dhéwéké naté nglakoni panlitian lapangan antropologis ana ing Irak (1956), Mesir (1962), Maroko (1971), Yordania, Libya, Lebanon, Yaman, Israel, Palestina (1983-1984 lan 1995-1996). Karya-karya akademis kang tinulis Elizabeth ya iku antarané Guests of the Sheik: An Ethnography of on Iraqi Village (1965), A Street in Marrakech (1975), Middle Eastern Muslim Women Speak (1977), lan The Arab World: Forty Years of Change (1997). Elizabeth iki nduwéni peranan penting  nggawa bab Wetan Tengah marang kajian téori antropologi. Ing wewengkon wetan tengah, dhèwèké karenan ing bab wanita, kulawarga, lan bocah.

Rujukan

Antropolog
Robert Alan Fernea ya iku ahli antropologi saka Vancouver, Washington, Amérikah Sarékat, kalairan tanggal 25 Januari 1932. Pandhidhikané ing pawiyatan luhur naté ing Reed College (BA) taun 1954. Sabanjuré MA lan Ph.D. ing University of Chicacgo taun 1959. Robert nglakoni panlitian antropologis ana ing El Nahra, Irak (1956), Nubia Mesir (1961), Afghanistan (1967), Maroko (1971), lan Arab Saudi (1984). Karya-karya kang tinulis déning Robert ya iku antarané Shaykh and Effendi: Changing Patterns of Authority among the El-Shabana of Southern Iraq (1970), ‘Anthropology of the Middle East and North Africa: a critical assessment’ tinulis bareng James Malarkey, ana ing jurnal Annual Review of Anthropology (1975), lan The Arab World: Forty Years of Change (1997). Robert iki dadi ètnografer kang wis suwé nliti Wetan Tengah. Dhéwéké uga dadi guru lan komentator ing bab mau. Pisumbangan dhèwèké ya iku karya monograf bab Irak kidul lan Nubian Mesir. Robert iki bojo saka Elizabeth Warnock.

Rujukan

Antropolog
Ruth Hilary Finnegan ya iku ahli antropologi wanita saka Irlandia Lor, Karajan Manunggal, kalairan taun 1933. Awit BA, B.Litt., lan D.Phill., dhèwèké ana ing Universitu of Oxford awit taun 1959 nganti 1963. Minangka ilmuwan sosial, Ruth naté nglakoni panlitian ing Sierra Leone bagéyan lor suwéné 13 sasi. Ing Suva Fiji taun 1977 lan Karajan Manunggal (1980, 1982). Saka panlitian, dhèwèké nulis karya-karya akademis ya iku antarané Limba Stories and Story-telling (1967), Oral Poetry: Its Nature, Significance and Social Context (1977), The Hidden Musicians: Music-making in an English Town (1989), lan Tales of the City: A Study of Narrative and Urban Life (1998). Ruth miwiti karir ing survey ètnografi ana ing Sierra Leone, khususé bab tradisi lisan. Awit nalika iku, dhèwèké fokus ing bab tradisi oral, wewacan, sastra, lan komunikasi.

Rujukan

Antropolog
Kalantipan Émosional (Basa Inggris: emotional quotient, dicekak EQ) ya iku kemampuan wong kanggo nampa, netepaké, ngatur, lan ngontrol émosi saka awaké dhéwé lan wong ing sacedhaké. Ing kasus iki, émosi nuduhaké marang perasaan marang informasi babagan sesambetan. Nanging, kacerdasan/kapinteran nuduhaké marang kapasitas kanggo menèhi alesan sing bener babagan sesambetan. Ing jaman saiki, kacerdasan émosional (EQ) dianggep ora kalah penting karo kacerdasan intelektual (IQ). Sawijining panaliten ngendika yèn kacerdasan émosional luwih penting kaping pindho (dua kali) tinimbang kacerdasan intelektual adhedasar pasumbangané marang kesuksesané wong.

Steiner (1997) njelaské yèn kalantipan émosional ya iku kamampuan sing isoh mangerti émosi awaké dhéwé lan wong liya, sarta ngerti piyé cara nuduhaké émosiné kanggo ngunggahké maksimal etis minangka kakuwatan pribadhi.

Arep padha karo dhefinisi ing dhuwur, Mayer lan Solovey (Goleman, 1999; Davies, Stankov, dan Roberts, 1998) nerangaké yèn kalantipan emosi ya iku kamampuan kanggo deleng lan ngendalikne perasaan awaké dhéwé lan wong liya, lan nggunakké pirang-pirang perasaan mau kanggo nggayutakée pikiran lan tindakan.

Miturut Howard Gardner (1983) ana limang poin utama saka kacerdasan émosionalé wong, ya iku:
 Bisa nepang lan ngatur émosiné dhéwé
 Duwèni sensitivitas marang émosi wong liya
 Bisa nanggapi lan rembugan karo wong liya secara émosional
 Bisa nggunakaké émosi minangka alat kanggo nambah semangat awaké dhéwé.

Rujukan 

Psikologi
Romelu Menama Lukaku Bolingoli (lair 13 Mèi 1993) inggih punika satunggaling juru main bal-balan profésional saking Bélgia ingkang samenika main ing Liga Primer Inggris klub Manchester United lan Timnas Bèlgi. Piyambakipun dados salah setunggal juru main saking gangsal juru main ingkang saged damel 50 gol sadèrèngipun umur 23 taun, lan juru main ingkang saged damel 80 gol sadèrèngipun umur 24 taun. Ing timnas internasional Bèlgi, Lukaku sampun damel 31 gol.

Karièr klub

Karièr junior 
Lukaku gabung klub lokal K. Rupel Boom F.C. wekdal umur gangsal taun. Sasampunipun sekawan taun sareng Rupel Boom, Lukaku dipuntemokaken déning pemandhu bakat saking klub Lierse SK, lajeng nggabung sareng akadhemi klub wau. Lukaku main ing klub Lierse wiwit taun 2004 ngantos 2006, lan damel 68 pertandhingan lan 121 gol. Sasampunipun Lierse dipundégradasi saking Liga Jupiler, Anderlecht  mboyong 13 juru main Lierse ing taun 2006, kalebet Lukaku. Piyambakipun main tigang taun ing tim yunior Anderlecht, lan nyithak 131 gol ing 93 pertandhingan.

Pranala njawi 
  Romelu Lukaku

Rujukan 

Lair 1993
Pamain Bèker Donya FIFA 2014
Jesse Ellis Lingard (lair 15 Dhésèmber 1992) inggih punika satunggaling juru main bal-balan profésional saking Inggris, lan main ing posisi gelandhang serang, ingkang samenika main ing klub Liga Primér Inggris Manchester United F.C. lan Tim Nasional Inggris.

Karièr klub 
Lingard lair ing Warrington, Cheshire. Piyambakipun dados ngrembaka lan saya wasis ing akadhemi Manchester United lan kalebet angguta saking skuad ingkang menangaken FA Youth Cup 2010-11, saderengipun napakasmani kontrak profésional ing mangsa panas 2010.

Leicester City (dipunampil) 
Tanggal 6 Novèmber 2012, Lingard sareng kanca setunggal tim ingkang asmanipun Michael Keane gabung ing klub Leicester City kanthi status dipunampil ngantos dumugi 3 Dhésèmber 2012, lajeng dipunpajangaken ngantos 2 Januari 2013. Lingard nindakaken debut kanggé Leicester City ing tanggal 6 Novèmber 2012, ingkang wekdal samanten dados juru main penggantos ing menit ka-85 lan asil akhir 0-0 mengsah Bolton Wonderers.

Pranala njawi
 Profil Jesse Lingard

Rujukan 

Lair 1992
Pamain Manchester United FC
Pamain bal-balan Inggris
Ariadne Oliver iku siji paraga fiktif ing sawatara roman anggitané Agatha Christie. Dhèwèké iku siji panulis buku mistèri lan kancané Hercule Poirot.

Fungsi kasusastrané
Ariadne Oliver ora tau afungsi minangka détèktifm uga ora ing sawiji-wijning roman ing endi awaké muncul tanpa Poirot (The Pale Horse). Dhèwèké ora tau olèh solusiné mistèri. Nanging  ing carita  Cards on the Table, dhèwèké uga nglakoni wawancara lan olèh informasi sing pulisi malah ora olèh. Ing Elephants Can Remember, dhèwèké utawa nginterogasi wong, nanging ora olèh informasi wigati.

Dhèwèké uga kerep dienggo minangka luconan utawa kanggo mènèhi solusi deus ex machina kanthi intuisi utawa gagasané.

Fungsi liyané saka Ariadne Oliver iku antarané kanggo nggeguyu pangalamané Agatha Christie dhéwé minangka siji panulis, dadi alter egoné awaké. Dadi Ariadne Oliver iku ndarbèni akèh tujuan sastra kanggo Agatha Christie.

Pranala njaba
Ariadne Oliver at the official Agatha Christie website

Biography of Ariadne Oliver
Ariadne Oliver at Hercule Poirot Central

Agatha Christie
Marcus Rashford (lair 31 Oktober 1997) inggih punika satunggaling juru main bal-balan profésional ingkang posisinipun panyerang, ingkang samenika main ing klub Liga Primér Inggris klub Manchester United lan Timnas Inggris.

Rashford main ing Manchester United wiwit umur pitung taun, piyambakipun nyithak gol ing kalih debut pertamanipun ing Liga Eropa UEFA. Rashford naté cidera wekdal main mengsah Arsenal ing bulan Fébruari 2016. Rashford nyithak gol wonten ing pertandhingan pertama Manchester derby, pertandhingan pertama League Cup dan pertandhingan pertama UEFA Champions League.

Sanajan lair ing Kutha Manchester lan kalebet tilas lulusan akadhemi Manchester, nanging sadéréngipun main ing Manchester United Rashford naté main kanggé tim akadhemi Fletcher Moss Rangers ing periodhe taun 2003 ngantos 2005. Wekdal umuripun nembe sangang taun, nembe Rashford main kanggé akadhemi Manchester United. Nembé main sapisan sampun damel kalih gol. Ing péntas internasional, Rashford déréng gabung ing skuad Nasional Inggris. Saménika Rashford nembé main ing Tim Inggris U-18 lan nembé main ping kalih.

Pranala njaba 
 
 (Inggris)
 Profil ing ManUtd.com

Rujukan

Lair 1997
Pamain Manchester United FC
Pamain bal-balan Inggris
Nemanja Matić' () inggih punika juru main bal-balan profésional saking Serbia ingkang main ing posisi glandhang lan samenika main ing klub Liga Primer Inggris Manchester United  lan tim nasional Serbia. Matic dipuntumbas Manchester United saking Chelsea kanthi regu 40 yuta poundsterling (kirang langkung 702,69 miliar rupiah). Nganggé nomer pundhak 31, Matic mbéla Manchester United ngantos 30 Juni 2020. Matic miwiti karir bal profésionalipun ing taun 2005 ing klub Jedinstvo Ub. Kalih taun ing tim menka, Matic main ngantos 16 tetandhingan, sadéréngipun pindhah dhateng klub Košice. Ing klub Košice, Matic main kanthi saé ing 70 pertandhingan nyithak 4 gol.

Pranala njawi 
 Profil ing website resmi Tim nasional Serbia

Rujukan 

Lair 1988